Robert W. Paul

**Robert W. Paul**, nado en Highbury o 3 de outubro de 1869 e finado en Putney o 28 de marzo de 1943 foi un inventor e pioneiro do cinema británico.

## Traxectoria 
Paul comezou a súa carreira como técnico aprendendo a fabricar instrumentos en Elliott Brothers, compañía londiniense fundada en 1804. En 1891 fundou a súa propia compañía, Robert W. Paul Instrument Company, cun obradoiro en Hatton Garden, Londres, que logo foi o seu despacho.

En 1894 dous homes de negocios gregos pedíronlle copias do kinetoscopio de Thomas Edison. Inicialmente negouse, pero logo descubriu que Edison non patentara o invento en Inglaterra, polo que púxose a desenvolver a súa propia versión do kinetoscopio mediante enxeñería inversa. Construíu varios destes aparatos e un deles foi a parar a Georges Méliès.

Porén, os únicos filmes dispoñibles eran copias dos producidos para a máquina de Edison coa súa cámara patentada (da que os detalles eran totalmente secretos), polo que Paul decidiu crear a súa propia cámara tamén. Presentáronlle a Birt Acres, experto fotógrafo, que inventara un dispositivo para mover a película como parte do proceso de revelado. Paul pensou que a idea deste invento podía ser empregada nunha cámara, e a *Paul-Acres Camera*, inventada en marzo de 1895, foi a primeira fabricada en Inglaterra.

Paul conseguiu unha concesión para facer unha exhibición do kinetoscopio en Earls Court Exhibition Centre, e o éxito levouno a pensar na posibilidade de proxectar imaxes en movemento nunha pantalla, algo que Edison nunca considerara. Pouco despois do desenvolvemento da cámara Paul e Acres disolveron a súa sociedade e convertéronse en competidores nos mercados das cámaras e os proxectores. Acres presentou o seu proxector o 14 de xaneiro de 1896 e Paul o Theatrograph o 20 de febreiro, o mesmo día da primeira proxección en Londres dos filmes dos irmáns Lumière. e Otto von Bismarck (1895). Merry xa desenvolvera un espectáculo de debuxo rápido como parte do music-hall. O uso do Theatrograph en teatros de todo o país popularizou o cinema no Reino Unido, onde moita xente do mundo do espectáculo intentou imitar o éxito de Paul e algúns querían facer filmes de interese local.

Paul continuou coas súas innovacións no campo das cámaras portátiles. A 'Cinematograph Camera No. 1', construída en abril de 1896 foi a primeira en dispoñer de arranque inverso, mecanismo que permitía expoñer a mesma película varias veces. Isto permitía crear superposicións, empregadas no filme de 1901 ''Scrooge, or, Marley's Ghost*, primeira adaptación de *Un conto de Nadal*, de Charles Dickens.

En 1898 deseñou e construíu en Muswell Hill o primeiro estudio cinematográfico británico.

Mentres continuaba cos seus negocios orixinais, especialmente no recoñecido galvanómetro *Unipivot*. Cos seus instrumentos gañou medallas nas exposicións de St Louis (1904) e Bruxelas (1910) entre outras. Co estalido da primeira guerra mundial comezou a producir instrumentos militares como uns dos primeiros conxuntos para a telegrafía sen fíos. En decembro de 1919, a Cambridge Scientific Instrument Company comprou a Robert W. Paul Instrument Company e converteuse na The Cambridge and Paul Instrument Company Ltd. O nome foi abreviado a Cambridge Instrument Co Ltd en 1924 cando se converteu nunha compañía pública.

Paul continuou a realizar os seus propios filmes, vendéndoos directamente ou a través das novas compañías de distribución. Como director foi moi innovador no uso de primeiros planos e na montaxe. Porén, os seus intereses de negocios desprazaron o cinema e deixou a industria en 1910. Non obstante, a súa importancia xa foi recoñecida polos seus contemporáneos.

## Filmografía 
* *The Derby* (1895)
* *Footpads* (1895)
* *The Oxford and Cambridge University Boat Race* (1895)
* *Rough Sea at Dover* (1895)
* *Blackfriars Bridge* (1896)
* *Comic Costume Race* (1896)
* *A Sea Cave Near Lisbon* (1896)
* *The Soldier's Courtship* (1896)
* *The Twins' Tea Party* (1896)
* *Two A.M.; or, the Husband's Return* (1896)
* *Robbery* (1897)
* *Come Along, Do!* (1898)
* *A Switchback Railway* (1898)
* *Tommy Atkins in the Park* (1898)
* *The Miser's Doom* (1899)
* *Upside Down; or, the Human Flies* (1899)
* *Army Life; or, How Soldiers Are Made* (1900)
* *Chinese Magic* (1900)
* *Hindoo Jugglers* (1900)
* *A Railway Collision* (1900)
* *Artistic Creation* (1901)
* *Cheese Mites; or, Lilliputians in a London Restaurant* (1901)
* *The Countryman and the Cinematograph* (1901)
* *The Devil in the Studio* (1901)
* *The Haunted Curiosity Shop* (1901)
* *The Magic Sword* (1901)
* *An Over-Incubated Baby* (1901)
* *Scrooge, or, Marley's Ghost* (1901)
* *Undressing Extraordinary* (1901)
* *The Waif and the Wizard* (1901)
* *The Extraordinary Waiter* (1902)
* *A Chess Dispute* (1903)
* *Extraordinary Cab Accident* (1903)
* *The Voyage of the Arctic* (1903)
* *The Unfortunate Policeman* (1905)
* *The '?' Motorist* (1906)
* *Is Spiritualism A Fraud?* (1906)

## Notas 
## Véxase tamén 
### Ligazóns externas 
* 
* *Robert William Paul'' (Who's Who of Victorian Cinema)